=== Interview og første arrestation ===
I januar 1993 blev Burzums frontmand, Varg Vikernes, interviewet anonymt af to unge norske journalister fra avisen Bergens Tidende, for at kunne skabe noget fokus på hans musik i Burzum. Interviewet var meget amatøragtigt<ref name="doku" /> og blev ikke trykt i avisen. En journalist på Bergens Tidende, Finn Bjørn Tønder, fandt dog interviewet interessant, og især slutningen af artiklen, som lød <blockquote>"Og forøvrigt har denne person, eller hans miljø, sat ild til otte kirker og dræbt en homo i [[Lillehammer]]"</blockquote> Efterfølgende fik journalisten Tønder selv arrangeret et møde med Vikernes.<ref name="doku" />
Mod et løfte om maksimal omtale af hans musik, gik Vikernes med til at forklare om kirkeafbrændingerne. I interviewet beskrev Vikernes sig selv som [[satanisme|satanist]] – en betegnelse som han senere har benægtet flere gange. 
Oprindeligt havde Vikernes også bestemt at der ikke måtte tages billeder under interviewet, men han lod sig dog til sidst overtale til at tillade et enkelt fotografi – uvidende om at netop det billede senere ville cirkulere verden rundt og inspirere mange unge.<ref name="doku" />
Musik Foreninger Organisationer